Elektrovežis

Apie keleivinį traukinį žr. Elektrinis traukinys.

Elektrovežis – elektra varomas lokomotyvas.Elektrovežis. Lkz.lt (tikrinta 2025-04-21). Tokiam lokomotyvui elektra tiekiama laidais, nutiestais virš geležinkelio ruožo. Jeigu traukiniui varyti naudojama ne tik elektra, bet ir kita energijos forma, toks mišrus lokomotyvas vadinamas dyzeliniu-elektriniu arba turbininiu-elektriniu. Elektrovežiai neteršia aplinkos, yra greitesni, galingesni ir pigesni už kitus lokomotyvus.Prieš 40 metų iš Vilniaus į Kauną išvyko pirmasis elektrinis traukinys.  Ltg.lt (tikrinta 2025-04-21).

Pagal srovės rūšį gali būti nuolatinės, kintamosios srovės arba dvigubo maitinimo elektrovežiai. Europoje elektrovežiams naudojamos skirtingos maitinimo sistemos, todėl pereinant nuo vienos prie kitos trumpam atstumui reikia naudoti manevrinius šilumvežius, po to keisti elektrovežius pagal sistemas. Europoje nuolatinės srovės tinkluose naudojama 1,5 arba 3 kV įtampa, kintamoji srovė – 15 kV, 16,67 Hz arba 25 kV, 50 Hz dažnio.

 Istorija 

Pirmąjį elektrovežį 1879 m. Berlyno prekybos mugėje pristatė Werner von Siemens.Sitting is Good – Riding is Better – Electric Trains are the Best. 2018-05-31 Transportationhistory.org (tikrinta 2025-04-26). Elektrovežis 300 m ratu traukė trijų mažų vagonų sąstatą ir galėjo pasiekti 7 km/h greitį. Panašiu laiku JAV elektrovežį sukūrė Thomas Edison.

 Šaltiniai 

Kategorija:Lokomotyvai